stanford-oval/wikipedia huggingface dataset:
קזקה

| --- | --- |

 תקופת הפעילות:  מ-2017 
 סוגה:  Ukrainian pop 
 פרסים והוקרה:  YUNA for Best New Artist (2018)  YUNA for Best Pop Group (2019)  YUNA for Best Ukrainian Song (2019) 
 kazka.band
 פרופיל ב-IMDb
 
קזקה (KAZKA) היא להקת פופ אוקראינית, שמנגנת בסגנון אינדי פופ עם אלמנטים של אלקטרו-פולק – שילוב של מוזיקה עממית אוקראינית עם מוזיקת פופ אלקטרונית. הלהקה קיבלה את תואר "תגלית השנה" של פרסי YUNA, את פרס "השמות חדשים" של זולוטה ז'אר פטיצה, ו"ישר הפופ הטוב" ו"שיר הבכורה הטוב" של תחנת הרדיו קראיינה אף אם. בשנת 2018 הצטרף אליה דמיטרו מזוריאק. המפיק המוזיקלי של הלהקה הוא יורי ניקיטין, בעל חברת מאמאמיוזיק.
היסטוריה

ב־2014, הסולנית לעתיד אולכסנדרה זריצקה השתתפה בעונה הרביעית של "הולוס קראייני", הגרסה האוקראינית של התוכנית דה וויס.
ב־2017 זריצקה הקימה את הלהקה עם מיקיטה בודש, שמנגן בגיטרה ובקלידים ועושה את העיבודים. השם מגיעה מהמילה האוקראינית казка, מעשייה.
הלהקה הוציאה את השיר הראשון שלה "סוויאטה" (Свята) ב־1 במרץ 2017. שם השיר דו־משמעי: באוקראינית פירושו גם "חגים" וגם "קדושה", ושתי המשמעויות מופיעות במילים ("אמא, בחגים לא הייתי קדושה"). השיר היה להיט מיידי והושמע רבות בתחנות רדיו באוקראינה. השיר לווה בקליפ בבימויו של סרהיי טקצ'נקו. הקליפ המינימליסטי מציג את חברי בתאורה אדומה והבזקים של סמלים שמזוהים עם מיתולוגיה סלאבית.
בהמשך שנת 2017, ההרכב השתתף בגרסה האוקראינית של X Factor. מאמן הלהקה בתוכנית היה אנדריי דנילקו (שהתפרסם בדמות הדראג "ורקה סרדוצ'קה"). על פי התוצאות של הקהל ההצבעה, הלהקה הודחה בפרק החמישי של התוכנית, אולם זמן קצר לאחר מכן היא הוציאה את הסינגל "דיווה" (Дива – "ניסים"), שהגיע מייד לצמרת מצעד ה־iTunes באוקראינה.
בתחילת 2018, ללהקה הצטרף דמיטרו מזוריאר, שמנגן בכלי נשיפה וכלי הקשה, החל מסופילקה (חלילית אוקראינית) ואוקרינה וכלה בטרמביטה וצימבלי. ב־10 בפברואר הלהקה השתתפה התחרות הקדם האוקראינית של אירוויזיון 2018, והגיעה למקום השישי.
ב־27 באפריל 2018 יצא האלבום המלא הראשון של הלהקה בשם KARMA. האלבום מכיל עשרה שירים – שלושה שכבר יצאו לפני כן כסינגלים, גרסת כיסוי לשיר של הלהקה הידועה סקריאבין, ושישה שירים חדשים. השיר "פלאקאלה" (Плакала – "בכתה") היה הראשון בשפה האוקראינית שהגיע לראש מצעד המוזיקה ב־YouTube במדינה; לפני־כן הגיעו למקום הראשון רק שירים ברוסית. בקיץ 2018 קזקה השתתפה בפסטיבלים ברחבי אוקראינה בערים קייב, חרקוב, ומריופול. לסיבוב ההופעות הצטרפו מתופף ושלוש זמרות ליווי.
השיר "פלאקאלה" הגיע לראש מצעדי הפזמונים באוקראינה ובבולגריה, ואף נכנס לרשימת ההשמעה בגלגלצ בישראל.
בפברואר 2019 ההרכב ניסה פעם נוספת את מזלו בקדם האוקראיני לאירוויזיון 2019 בתל אביב עם השיר Apart וסיים במקום השלישי. בעקבות סירובה של הזמרת מארוב (אנ') שזכתה במקום הראשון לחתום על חוזה עם חברת השידור הציבורי הלאומית של אוקראינה (UA:PBC) שכלל בין היתר ביטול הופעות ברוסיה ומימון עצמי של המסע לתל אביב, הוצע ללהקת Freedom Jazz שסיימה במקום השני ולקזקה להחליף את מארוב ולייצג את אוקראינה, אך גם הם סירבו לחתום על החוזה ובסופו של דבר אוקראינה הודיעה על פרישתה מהתחרות.
הערות שוליים

↑  "KAZKA випустили дебютний альбом, який має почути кожен". maximum.fm. Радіо Максимум. 2018-04-27. אורכב מ-המקור ב-2018-04-28. נבדק ב-2018-04-28.
↑  "Karma. Вийшов дебютний альбом учасників нацвідбору на "Євробачення 2018", групи Kazka". gordonua.com. Гордон. 2018-04-27. אורכב מ-המקור ב-2018-04-28. נבדק ב-2018-04-28.
↑  "Группа KAZKA об авторском стиле, амбициях и карме". Best In UA (ברוסית). 16 травня 2018. אורכב מ-המקור ב-2018-05-28. נבדק ב-2018-05-28.{{cite web}}:  תחזוקה - ציטוט: location (link)
↑  Український гурт KAZKA - на вершині YouTube-чарту. Хто це такі
↑  "Оголосили повний лайнап української сцени BELIVE". BeLive. 26 квітня 2018. אורכב מ-המקור ב-2018-05-28. נבדק ב-2018-05-28.{{cite web}}:  תחזוקה - ציטוט: location (link)
↑  "Импульс Фест". Impulse Fest (ברוסית). אורכב מ-המקור ב-2018-08-17. נבדק ב-2018-05-28.
↑  "KAZKA отправилась в первый гастрольный тур". Bigmir)net (ברוסית). 22 серпня 2018. אורכב מ-המקור ב-2018-08-22. נבדק ב-2018-05-28.{{cite web}}:  תחזוקה - ציטוט: location (link)
↑  Kazka - Plakala @ Top40-Charts.com - New Songs & Videos from 49 Top 20 & Top 40 Music Charts from 30 Countries, web.archive.org, ‏2018-11-11
↑  מור לוי ויונתן ריגר, ‏מדינה אחת פחות: אוקראינה פורשת מהאירוויזיון בתל אביב, באתר ‏מאקו‏, 27 בפברואר 2019
| --- | --- |
בקרת זהויות :  ISNI: 0000 0004 7540 566X  MusicBrainz: a61f6aaf-f54d-4db7-b210-c96e929f63a6 
אולכסנדרה זריצקה בפסטיבל MRPL City 2018 במריופול
צניחה של המסתם הצניפי

| --- | --- |

 תחום:  קרדיולוגיה 
 מיקום אנטומי:  מסתם מיטרלי 
 קישורים ומאגרי מידע
 eMedicine:  759004 
 MeSH:  D008945
 סיווגים
 ICD-11:  BB62 
 
צניחה של המסתם הצניפי (באנגלית: Mitral Valve Prolapse, ובראשי תיבות: MVP) היא מום של המסתם הצניפי, המחבר בין העלייה השמאלית לבין החדר השמאלי בלב. המום מתאפיין בעיבוי לא תקין של עלי המסתם וצניחה שלו לתוך העלייה השמאלית בזמן הסיסטולה. זהו המום השכיח ביותר מבין המומים במסתמי הלב, ובדרך כלל איננו מהווה סכנה בריאותית. במקרים נדירים, יכול המום להביא לבעיות בספיקת הלב או לדלקת פנים הלב. קיים גם סיכוי לדום לב ולמוות לבבי פתאומי כתוצאה מקריעה של מיתרי המסתם. תופעה זו היא נדירה ביותר, ומתרחשת בעיקר אצל אנשים הסובלים מתסמונת מרפן, שבה מבנה פגום של המסתם הצניפי הוא שכיח.

אצל חולים עם הצורה הקלאסית של צניחת המסתם, קיים עודף של רקמת חיבור, אשר מעבה את השכבה הספוגית של המסתם ומפורר את אגדי הקולגן בשכבה הסיבית בו. התוצאה היא עיבוי של העלייה והארכה של המיתרים המחברים אותו לדופן החדר, דבר המביא לכך שהמסתם צונח אל תוך העלייה בזמן התכווצות החדר ומאפשר דליפה של דם בחזרה אל העלייה.
היסטוריה

במשך שנים רבות, שויכה צניחה של המסתם הצניפי למגוון רחב של מחלות ותסמינים, אולם עם הזמן התברר כי ברוב המקרים השיוך הזה היה מוטעה ונבע מאבחון לא נכון של התופעה. כיום מקובל לאשר את קיום המום במסתם ולמדוד את חומרת הבעיה באמצעות בדיקת אקוקרדיוגרפיה המאפשרת גם לסווג את התופעה לסיווגי משנה בהתאם למידת החומרה של העיוות במבנה המסתם ומידת הפגיעה בתפקודו.
אבחנה

האבחנה של צניחה של המסתם הצניפי מבוססת על בדיקת אקוקרדיוגרפיה וסיווג הבעיה למספר סוגי משנה, על בסיס עובי העלה, אופן סגירתו וצורת החיבור בינו לבין דופן הלב. כמו כן נמדדת גם מידת הדליפה של הדם בחזרה אל העלייה. האבחנה המדויקת של התופעה ומידת חומרתה תלויה במספר גורמים נוספים כמו גיל הנבדק, היסטוריה משפחתית (התופעה נוטה להיות משפחתית, אם כי לא ברור בדיוק באיזו מידה) וכדומה. ברוב המקרים קשה לאבחן צניחה של המסתם הצניפי ללא אקוקרדיוגרפיה, משום שהאוושה המאפיינת אותה אופיינת גם למומי לב אחרים ולמה שמכונה אוושת לב תמימה.
סימנים ותסמינים

חולים עם צניחה של המסתם הצניפי מדווחים על פעמת, קוצר נשימה וקשיים בביצוע פעולות מאומצות, בעיקר כאלה שכרוכות במאמץ איזומטרי, אולם השכיחות של תופעות אלה אצל הסובלים מצניחת המסתם אינה שונה בהרבה משכיחותם באוכלוסייה הכללית. תופעות אלו אינן נובעות מצניחת המסתם עצמה אלא מהפגיעה בתפקוד המערכת האירובית כתוצאה מהזרימה הלא סדירה של הדם דרך המסתם הפגום. מסיבה לא ידועה, אנשים עם מסתם צנוח נוטים להיות בעלי יחס גובה/משקל נמוך במידה משמעותית מהממוצע.
סימנים ותסמינים > קולות לב

אל קולות הלב של אנשים עם צניחת מסתם צניפי מתלווה אוושה בזמן הסיסטולה. האוושה נשמעת כמו המייה או ציוץ והיא בולטת ביותר בשיא הסיסטולה. במקרים נדירים ביותר, האוושה היא חזקה עד כדי כך שבזמן דפיקות לב מואצות ניתן לשמוע אותה גם ללא מסכת.
סיבוכים

לרוב המקרים של צניחת מסתם צניפי מתלווה דליפה של דם בחזרה מהחדר השמאלי אל העלייה השמאלית. אצל כ-7% מהחולים קיימת פגיעה חמורה בזרימת הדם דרך המסתם, בעיקר עקב קריעה של הרצועות המחברות אותו לדופן הלב.
סיבוכים > מות פתאומי

צניחה חמורה של המסתם הצניפי עלולה להביא למוות לבבי פתאומי, עקב קריעה של הרצועות המחברות את המסתם לדופן החדר. כמו כן, למקרים החמורים של התופעה עלולות להתלוות תופעות של הפרעות קצב ואי-ספיקת לב, העלולות גם הן להביא, ביחד עם גורמים אחרים, למוות, אולם מקרים אלו הם נדירים ביותר, משום שכאמור, רק אצל 7% מהחולים עם מסתם צנוח תפקוד הלב נפגע בצורה משמעותית.
סיבוכים > דלקת פנים הלב (אנדוקרדיטיס)

אנשים הסובלים מצניחה של המסתם הצניפי הם ברמה גבוהה יותר של סיכון לאנדוקרדיטיס זיהומית כתוצאה מניתוחים. לכן הם זקוקים לטיפול אנטיביוטי מונע לפני כל ניתוח שכולל דימום משמעותי, בעיקר של רקמות ריריות. פצעי עור (או ניתוחים פלסטיים וכדומה), אינם בעיה, אבל טיפולי שיניים, למשל עקירה כירורגית, עשויים להיות בעייתיים, ולכן ניתן טיפול אנטיביוטי מונע לפני ביצועם באנשים עם סיכון מוגבר לאנדוקרדיטיס.
סיבוכים > פרוגנוזה

מנבא התמותה העקרי הוא מידת ההפרעה לזרימת הדם דרך המסתם עקב דליפת הדם בחזרה אל העלייה. אצל חולים עם דליפה מתונה עד חמורה, קיים סיכון תמותה של פי שלושה מאשר באוכלוסייה הכללית.
טיפול

ברוב המקרים של צניחה של המסתם הצניפי, אין צורך בכל טיפול מלבד מעקב קרדיולוגי. במקרים חמורים יש צורך בתיקון או החלפת המסתם הפגום.
אקוקרדיוגרפיה של צניחה של המסתם הצניפי
קורשן

קורשן (בליטאית: ‏Kuršėnaiקובץ:Kursenai.ogg‏Ⓘ‏, קורשנאי; בפולנית: Kurszany, קורשני) היא עיר קטנה במחוז שאולאי שבצפון מערב ליטא, בה התקיימה עד השואה קהילה יהודית גדולה.
תולדות היישוב

העיר נזכרת לראשונה במאה ה-16. מראשיתה נודעה העיר בתעשיית הקדרות שבה. מסוף המאה ה-18 הייתה העיר בבעלות משפחת האצולה גרוזבסקי.
יהודי קורשן

בין מלחמות העולם נמנו בעיר כ-900 יהודים, כשליש מתושביה, והתקיימה בה פעילות ציונית, תוך קיום בית ספר עברי. פעילות זו נאסרה עם סיפוח ליטא לברית המועצות ביוני 1940.
ב-26 ביוני 1941, כמה ימים לאחר פרוץ מבצע ברברוסה, נכבשה העיר בידי הגרמנים, ואלו רצחו מיד מספר יהודים בה. לאחר מכן, העבידו הליטאים את יהודי העיר בעבודות כפייה.
בהמשך, רוכזו הגברים היהודים מהעיר מגיל 12 ומעלה בבניין בית המדרש המקומי, תוך העלמת החולים, שליחת 15 גברים לשאולאי, ורצח כל יתר הגברים בשתי קבוצות עד 16 ביולי 1941.
הנשים והילדים היהודים שנותרו בעיר רוכזו בגטו צפוף שהוקם בה, אשר ממנו הועברו ב-15 באוגוסט 1941 לגטו זאגר, שם נרצחו בעת חיסול הגטו ב-2 באוקטובר 1941.
צ'ארלס דוסון

| --- | --- |

 לידה:  11 ביולי 1864 פרסטון, הממלכה המאוחדת 
 פטירה:  10 באוגוסט 1916 (בגיל 52) לואיס, הממלכה המאוחדת 
 ענף מדעי:  ארכאולוגיה 
 הערות:  ידוע בשל זיוף איש פילטדאון
 
צ'ארלס דוסון (באנגלית: Charles Dawson; ‏11 ביולי 1864 – 10 באוגוסט 1916) היה ארכאולוג חובב בריטי שזכה לתהילה בשל ממצאיו, הידוע מהם הוא איש פילטדאון שנחשב בשעתו ל"חוליה החסרה" בין קופי-אדם לאדם.
הוא מת עטור תהילה מאלח דם בשנת 1916. שנים רבות לאחר מותו נחשפו תגליות רבות שלו כמעשי זיוף מחוכמים. מחקרים עכשוויים (מיילס ראסל (אנ'), אוניברסיטת בורנמות' (אנ'), ‏2003) קובעים כי הקריירה האקדמית שלו כולה נבנתה על הונאה ואחיזת עיניים שבאמצעותן השיג הכרה בינלאומית.
לקריאה נוספת

ג'יילס מילטון, החוליה החסרה שלא תיאמן בתוך: הערות שוליים מרתקות מן ההיסטוריה, לעברית: סמדר ויוסי מילוא, כתר ספרים, 2017. עמ' 193–195.
קורשה

קוֹרְשָׁהּ (בגאורגית: ყურშა) הוא כלב אגדי (אנ') מהמיתולוגיה הגאורגית . אף על פי שהוא מופיע במספר סיפורים שונים, הוא ידוע בעיקר כבן לווייתו הנאמן של גיבור התרבות אמירני. פירוש שמו הוא "אוזן שחורה", שם גאורגי נפוץ לכלבים. על פי האגדה הוא נולד מזוג הורים מעורב או מנשר ולעיתים הוא מתואר כבעל כנפיים (כמי שאחד מהוריו הוא נשר). מלבד כנפיו, קורשה תואר לעיתים כבעל תכונות מיוחדות נוספות: כפות רגליים עצומות, "שפתיים מזהב ועיניים גדולות כמו מסננות". יוחסו לו יכולות על טבעיות כמו נביחה רועמת, זינוק "גדול כמו שדה גדול" ויכולת שלא לטעות בעת מעקב אחר טרף.
קורשה הוא הנושא של שיר עם גאורגי הפופולרי 'קורשה שלי!' (ჩემო ყურშაო; צֵ'מוֹ קוֹרְשָׁהּ לעיתים ყურშაო; קוּרְשָׁאוֹ), שראשיתו לפחות במאה ה-18. המשורר הגאורגי דוד גורמישווילי, יליד 1705, כתב על רצון לשמוע אותו שוב, בשיר המתאר את נעוריו. יש לפחות עשרים ושבע גרסאות מתועדות של השיר.
בן לוויה

עמירני, כגיבור לאומי גאורגי, הוא הדמות המיתולוגית הבולטת ביותר הקשורה לקורשה. כבן של אלת ההרים דאלי וצייד בן תמותה, הוא היה אל למחצה בעל כוח עצום. הוא טייל על פני כדור הארץ וקרא תיגר על "שדים ודרקונים כאחד", עד שהוא החליט שלא נותרו לו יריבים ראויים וקרא תיגרכנגדאלוהים עצמו. אלוהים כבל אותו למוט בתוך הר בגין התרסתו, וכלב הציד הנאמן שלו קורשה נלכד יחד איתו. קורשה ליקק את השרשראות של עמירני כל הזמן, והחליש אותן יותר ויותר עד שאמירני כמעט והצליח לברוח. עם זאת, מדי שנה השלשלאות מתחדשות רגע לפני שקורשה מצליח לשחרר את עמירני.
הצייד בֶּתְכִּיל היה אדם אחר שקורשה התלווה אליו. בניגוד לעמירני, בֶּתְכִּיל היה בסך הכל בן תמותה. האלה דאלי לקחה אותו כמאהב שלה, אבל כאשר בגד באמון שלה על ידי כך ששכב עם אישה בת תמותה, היא פיתתה אותו לראש ההר כנקמה. הוא נלכד שם יחד עם קורשה. בגרסאות שונות של הסיפור, בֶּתְכִּיל שולח את קורשה לעזרה, וקורשה חוזר עם תושבי הכפר. תושבי הכפר זורקים חבלים בכדי להצילו, אך ההר גדל ובֶּתְכִּיל נופל אל מותו. בגרסאות אחרות של סיפור בֶּתְכִּיל, מתעקש קורשה שבֶּתְכִּיל המורעב יהרוג ויאכל אותו. בֶּתְכִּיל הורג את קורשה ומצית אש בקשת ובחיציו, אך בסופו של דבר, לא מצליח לאכול את הכלב.
אף על פי שחלק מהמקורות מציינים את קורשה כבן לוויה של דאלי, הוא ידוע יותר כמי שקשור לציידים.
הערות שוליים

1 2 3  ‏‏קרלן ג׳ונס-בליי‏ (Q120932868), ‏Proceedings of the Ninth Annual UCLA Indo-European Conference, Los Angeles, May 23,24, 1997. ‏Institute for the Study of Man (באנגלית) מסת"ב 9780941694650
↑  Barber, Elizabeth Wayland; Barber, Paul T. (2012-01-02). When They Severed Earth from Sky: How the Human Mind Shapes Myth (באנגלית). Princeton University Press. p. 226. ISBN 978-1400842865.(הספר בקטלוג ULI)
1 2 3 4  Virsaladze, E.B. (2017).  Khukhunaishvili-Tsiklauri, Mary; Abashidze, Elene (eds.). Georgian hunting myths and poetry (PDF). תורגם ע"י Hunt, D.G. Georgian National Academy of Sciences. p. 44. אורכב מ-המקור (PDF) ב-2018-06-12. נבדק ב-2018-07-27.
1 2 3 4  Charachidzé, Georges (1993-05-15). "The Religion and Myths of the Georgians of the Mountains".  In Bonnefoy, Yves (ed.). American, African, and Old European Mythologies (באנגלית). תורגם ע"י Leavitt, John. Chicago: University of Chicago Press. p. 261. ISBN 978-0-226-06457-4.
↑  Virsaladze, E.B. (2017).  Khukhunaishvili-Tsiklauri, Mary; Abashidze, Elene (eds.). Georgian hunting myths and poetry (PDF). תורגם ע"י Hunt, D.G. Georgian National Academy of Sciences. p. 43. אורכב מ-המקור (PDF) ב-2018-06-12. נבדק ב-2018-07-27.
↑  Hunt, David (2012-05-28). "36. Kvartsikheli Tebru Ivane". Legends of the Caucasus (באנגלית). Saqi. ISBN 9780863568237.
↑  Minahan, James B. (2009-12-23). The Complete Guide to National Symbols and Emblems [2 volumes] (באנגלית). ABC-CLIO. ISBN 9780313344978.
1 2  Norvin, William (2007). Classica Et Mediaevalia (באנגלית). Librairie Gyldendal. ISBN 9788763507554.
1 2 3  Tuite, Kevin (2006-02-20). "The meaning of Dæl. Symbolic and spatial associations of the south Caucasian goddess of game animals.".  In O’Neil, Catherine; Scoggin, Mary; Tuite, Kevin (eds.). Language, Culture and the Individual. A Tribute to Paul Friedrich (PDF). University of Montreal. pp. 4–5. נבדק ב-2017-12-09.
↑  Berman, M; Kalandadze, K; Kuparadze, George; Rusieshvili, Manana (2011-01-01). Georgia through its legends, folklore and people. p. 92.
↑  Tuite, Kevin (2006-02-20). "The meaning of Dæl. Symbolic and spatial associations of the south Caucasian goddess of game animals.".  In O’Neil, Catherine; Scoggin, Mary; Tuite, Kevin (eds.). Language, Culture and the Individual. A Tribute to Paul Friedrich (PDF). University of Montreal. p. 3. נבדק ב-2017-12-09.
↑  Chaudhri, Anna (2002-09-11). "The Caucasian Hunting-Divinity, Male and Female: Traces of the Hunting Goddess in Ossestic Folklore".  In Billington, Sandra; Green, Miranda (eds.). The Concept of the Goddess (באנגלית). Routledge. p. 171. ISBN 9781134641512.
↑  Bläsing, Uwe; Arakelova, Victoria; Weinreich, Matthias (2015-06-25). Studies on Iran and The Caucasus: In Honour of Garnik Asatrian (באנגלית). BRILL. ISBN 9789004302068.(הספר בקטלוג ULI)
↑  אלנה וירסאלאדזה (אנ') - חוקרת פולקלור גאורגית
קורי מיילכריסט

| --- | --- |
אין תמונה חופשית
 לידה:  8 במאי 1998 (בן 26) וולת'אם פורסט, הממלכה המאוחדת 
 שם לידה:  Corey Robert Mylchreest 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה  בית הספר פורסט 
 פרופיל ב-IMDb
 
קורי רוברט מיילכריסט (באנגלית: Corey Robert Mylchreest; נולד 8 במאי 1998) הוא שחקן אנגלי. בוגר האקדמיה המלכותית לאמנות דרמטית, הוא ידוע בתפקידו כמלך ג'ורג' בסדרת הדרמה של תקופת נטפליקס, ברידג'רטון: סיפורה של המלכה שרלוט.
חיים מוקדמים וחינוך

מילכריסט נולד במאי 1998, וגדל בליטונסטון, מזרח לונדון.  הוא למד בבית הספר Forest, Walthamstow,  והתקבל לתיאטרון הלאומי לנוער . הוא סיים תואר ראשון במשחק מהאקדמיה המלכותית לאמנות דרמטית (RADA) בשנת 2020.
קריירה

עם סיום לימודיו ב-RADA, מיילכריסט לוהק להפקות תיאטרון באוויר הפתוח של מחזות שייקספיר רומיאו ויוליה וחלום ליל קיץ בבימוי של אבי ווד.
בשנת 2022, הוא ערך את הופעת הבכורה שלו בטלוויזיה בפרק הבכורה של העיבוד של נטפליקס ל- סנדמן של ניל גיימן .
באותה שנה, פורסם שמיילקריסט יככב כגרסה צעירה ובדיונית של המלך ג'ורג' השלישי במיני-סדרת הדרמה התקופתית Queen Charlotte: A Bridgerton Story, אשר שוחררה בנטפליקס במאי 2023.  קארמה הורן מ- TheWrap העריכה את הכימיה בין מיילקריסט לאינדיה אמרטיפיו (שגילמה את התפקיד הראשי של המלכה שרלוט) והוסיפה כי הוא "עושה עבודה יפה בשיטוט בשממה במוחו של המלך ג'ורג' מבלי להיות קנאי".
בשנת 2024 לוהק מיילקריסט לתפקיד בסדרת הטלווייזיה "The Choice".
פילמוגרפיה

| שנה | כותרת | תפקיד | הערות |
| --- | --- | --- | --- |
| 2021 | מאדים | ליאון | סרט קצר |
| 2022 | סנדמן | אדוניס | פרק אחד |
| 2023 | ברידג'רטון: סיפורה של המלכה שרלוט | ג'ורג' השלישי, מלך הממלכה המאוחדת | מיני סדרה, תפקיד ראשי |
| 2024 | The Choice | טרם פורסם | סדרת טלוויזיה עתידית |
תיאטרון

| שנה | כותרת | תפקיד | הערות |
| --- | --- | --- | --- |
| 2020 | רומיאו ויוליה | טיבאלט | תיאטרון ניו פורסט באוויר הפתוח, המפשייר |
| 2020 | חלום ליל קיץ | דמטריוס | תיאטרון ניו פורסט באוויר הפתוח, המפשייר |
הערות שוליים

↑  Tauer, Kristen (10 במאי 2023). "Corey Mylchreest Suits Up for the Occasion". Women's Wear Daily. נבדק ב-18 במאי 2023. {{cite news}}:  (עזרה)
↑  Wilson, Benji (26 באפריל 2023). "'The immediate response was terror': Bridgerton's new power couple take the throne". Sydney Morning Herald. נבדק ב-3 במאי 2023. {{cite web}}:  (עזרה)
↑  "An evening of House Drama with the boys". Forest School. 15 במרץ 2016. נבדק ב-15 בפברואר 2023. {{cite web}}:  (עזרה)
1 2  "Corey Mylchreest". RADA. נבדק ב-26 בספטמבר 2022. {{cite web}}:  (עזרה)
↑  Hattan, David (26 בספטמבר 2022). "Who Are Corey Mylchreest and India Amarteifio? 5 Things to Know About the Actors Starring in the 'Bridgerton' Spinoff 'Queen Charlotte'". ארכיון מ-2023-01-20. נבדק ב-14 בפברואר 2023. {{cite web}}:  (עזרה)
↑  Trainor, Daniel (7 בפברואר 2023). "Get a Sneak Peek of Corey Mylchreest as King George From Queen Charlotte: A Bridgerton Story". נבדק ב-15 בפברואר 2023. {{cite web}}:  (עזרה)
↑  Rathe, Adam (9 במאי 2023). "Queen Charlotte's King George, Corey Mylchreest, on the Passion (and Pranks) That Drove the Series". Town & Country. נבדק ב-18 במאי 2023. {{cite news}}:  (עזרה)
↑  Horne, Karama (4 במאי 2023). "'Queen Charlotte' Review: Netflix's 'Bridgerton' Prequel Course-Corrects Mistakes From the Original". TheWrap. נבדק ב-18 במאי 2023. {{cite web}}:  (עזרה)
↑  Shafer, Ellise (2024-03-14). "Julie Delpy-Suranne Jones Political Series 'The Choice,' Real Estate Show 'Buying London,' Marian Keyes' 'Grown Ups' Adaptation Among Netflix U.K. Commissions". Variety (באנגלית אמריקאית). נבדק ב-2024-05-26.
קזרקה חלודית

| קזרקה חלודית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזי צדפות
סוג:: טדורנה
מין:: קזרקה חלודית
שם מדעי
 Tadorna ferruginea ‏פאלאס, 1764
תחום תפוצה


קזרקה חלודית או טדורנה חלודית או רק קָזַרְקָה (שם מדעי: Tadorna ferruginea) הוא מין עוף מים ממשפחת הברווזיים.
מאפיינים

אורכה של הקזרקה החלודית 58-70 ס"מ, מוטת כנפיה 110-135 ס"מ ומשקלה 1-1.6 ק"ג. היא בעלת נוצות בצבע הקינמון וכנפיים בגוונים ירוקים, לבנים, כחולים ושחורים. הראש והצוואר בהירים והעיניים והמקור שחורים ועדינים. הזנב שחור. הזכר והנקבה דומים.
ברווז זה מצוי ברחבי מרכז אסיה ודרום אסיה, צפון אפריקה עד לאתיופיה ודרום אירופה. הוא נמצא גם במזרח אמריקה הצפונית.
בישראל הוא חורף נדיר. הוא שוחה בנהרות, ביצות, בריכות ואגמים, אך הוא אינו מיטיב לצלול. הוא גם רועה ביבשה ואוכל עשבים צעירים. לפעמים הוא נמצא במים מליחים ובחופי ים, וגם באגמים הרריים מעל גובה 5,000 מטר.
תזונתה של הקזרקה החלודית כוללת בעיקר עשבים ודגנים וכן שורשים רכיכות, חרקים ואצות.
מצב השימור של מין זה הוא ללא חשש.
גלריה

קזרקה חלודית מעופפת בהודו
Museum specimen
הערות שוליים

↑  קזרקה חלודית באתר הרשימה האדומה של IUCN
| --- | --- |
בקרת זהויות :  NLI: 987007546154505171  GND: 4566055-4
קטיף (חקלאות)

קטיף תפוזים בפתח תקווה
קָטִיף הוא מושג חקלאי המתייחס לעונה שבה נאספים פירות בבשלותם או פרחים לשיווק, כמו גם לעצם פעולת האיסוף שלהם. 
כל שמות הקטיף מצוינים בתורה. לתיאור קטיף של חלק מפירות משבעת המינים,  קיימים בשפה העברית מושגים הייחודיים להם:
קציר - לקטיף חיטה ושעורה
בציר - לקטיף ענבים
מסיק - לקטיף זיתים
גדיד - לקטיף תמרים
ארייה - לקטיף תאנים
לפעולת הקטיף בכל שאר הפירות אין מושג ייחודי, ומתארים אותה במושג הכללי "קטיף".
קווין צ'מברלין

| --- | --- |

 לידה:  25 בנובמבר 1963 (בן 60) בולטימור, ארצות הברית 
 מדינה:  ארצות הברית 
 תקופת הפעילות:  מ-1985 
 מקום לימודים:  בית הספר לאמנויות מייסון גרוס  Moorestown High School 
 https://KevinChamberlin.com
 פרופיל ב-IMDb
 
קווין צ'מברלין (באנגלית: Kevin Chamberlin; נולד ב-25 בנובמבר 1963) הוא שחקן אמריקאי. הוא ידוע כשחקן תיאטרון, בשל תפקידיו במחזמר "Seussical" כהורטון ובקומדיה המוזיקלית "משפחת אדמס" כפסטר. על תפקידיו בתיאטרון קיבל שלושה פרסי טוני ושלושה פרסי דרמה דסק.
ביוגרפיה

צ'מברלין נולד בבולטימור שבמרילנד, וגדל במורסטאון (אנ') שבניו ג'רזי. לאחר שסיים את לימודיו בתיכון, החל ללמוד משחק בבית הספר לאמנויות של אוניברסיטת ראטגרס בניו ברנזוויק, וקיבל תואר ראשון באמנות (B.F.A.‎) מהמוסד ב-1985. מאז שיחק בתיאטראות ברודוויי ובמספר רב של סרטים.
קריירה

בשנת 1995 גילם את ויקטור בסדרת הדרמה "חדשות ניו יורק" ברשת CBS.
בשנת 2007 השתתף בסדרת הטלוויזיה "מצב נפשי" שירדה לאחר 8 פרקים מן המרקע, לצדה של לילי טיילור. השתתף גם בסרט הטלוויזיה "העמק של האור" לצד כריס קליין וגרטשן מול.
הוא כיכב בדמות ברטרם וינקל בסדרה "ג'סי" של ערוץ דיסני מ-2011 עד 2015, ובשנת 2016 שיחק בתפקיד אורח בסדרה "קיקיוואקה: מחנה קיץ" שמשמשת לה כהמשך.
בשנת 2020 שיחק בסרטו של ריאן מרפי "הנשף" שמבוסס על המחזמר באותו שם משנת 2016.
הערות שוליים

↑  "Chamberlin Awards" ibdb.com
↑  Karam, Edward. "Lord Chamberlin: Kevin Chamberlin Breaks Out of Character Roles--For Now" Playbill, December 4, 1999
| --- | --- |
בקרת זהויות :  NLI: 987007423877205171  GND: 13514910X  ISNI: 0000 0001 1951 7200  LCCN: no99037882  VIAF: 79993362   WorldCat (עם VIAF): 79993362 
ערך זה הוא קצרמרבנושא אישים. אתם מוזמנים לתרום לוויקיפדיה ו.
קורי סביאר

| --- | --- |

סביאר במרכז הסרטים הקנדי, 2012
 לידה:  3 ביולי 1984 (בן 40) אונטריו, קנדה
 מדינה:  קנדה
 תקופת הפעילות:  מ-1993
 http://www.coreysevier.com
 פרופיל ב-IMDb
קורי דניאל סביאר (באנגלית: Corey Daniel Sevier; נולד ב-3 ביולי 1984) הוא שחקן קנדי. התפרסם בצעירותו כאשר גילם את הדמות הראשית של טימי קאבוט בסדרה הילדים הקנדית "לאסי" (1997–1999). בהמשך גילם את הדמות של דן מדיסון בסדרת הדרמה "גברים קטנים" (1998–1999), את גבריאל מקי בסדרת הדרמה האמריקאית "החוף הצפוני" (2004–2005) ובשל הופעתו בתור סת' גונדרסון בסדרת הדרמה של הולמרק "סידר קוב" (2013–2014).
ביוגרפיה

סביאר נולד בעיירה אייאקס (אנ'), שנמצא במטרופולין טורונטו רבתי באונטריו, קנדה, בנם של לינדה וברוס סביאר. סביאר החל לדגמן בגיל שישה חודשים, לאחר שזכה בתחרות יופי לתינוקות.
קריירה

כשחקן ילד, הוא קיבל את תפקידו הראשון ב-1993, בגיל 8, כאשר נבחר לגלם את דמותו הצעירה של ג'וזף קנדי ג'וניור במיני סדרה "JFK: Reckless Youth" מבית רשת ABC כאשר את דמותו הבוגרת גילם השחקן האמריקאי פטריק דמפסי; מיד לאחר מכן שיחק את דמותו הצעירה של דרמוט מלרוני בסרט הטלוויזיה "Family Pictures" לצדם של אנג'ליקה יוסטון וסם ניל; גם הוא שודר ברשת ABC.
ב-1995 התארח בשני פרקים של סדרת האימה האנתולוגית "צמרמורת" המבוססת על סדרת הספרים באותו השם מאת הסופר היהודי-אמריקאי רוברט לורנס סטיין.
בשנים 1997 – 1999 שיחק את התפקיד של טימי קאבוט בגרסה המחודשת של סדרת הטלוויזיה "לאסי". ב-1998 סביאר כיכב בסרט ההרפתקאות "Summer of the Monkeys", עיבוד קולנועי לספרו באותו שם של הסופר וילסון רולס (אנ').
ב-2003 גילם את מיק אשטון בסרט "טרור בבית הספר" לצד דולף לונדגרן, ב-2006 שיחק בסרט "Surf School" בו גילם נער העובר לקליפורניה מהחוף המזרחי של ארצות הברית ומוצא את עצמו מנודה חברתית מכיוון שאינו יודע לגלוש.
ב-2008 ביצע הופעת אורח בסדרה "סמולוויל" שפותחה על ידי הכותבים והמפיקים אלפרד גוף ומיילס מילר ומבוססת על דמותו של גיבור-העל סופרמן של חברת DC קומיקס.
ב-2011 גילם את אפולו בסרט "בני אלמוות" לצד הנרי קאביל, בשנה זו גם שיחק בסרט "Age of the Dragons" המהווה גרסת פנטזיה לסרט "מובי דיק".
בשנים 2013–2014 גילם את דמותו של סת' גונדרסון בסדרה "סידר קוב" מבית ערוץ הולמרק.
ב-2015 שיחק בעונה השלישית של סדרת הדרמה האמריקאית "מאהבות" (אנ'), שם גילם את דמותו של דייוויד הדסון.